Асалийрин Асали Мугьаммадалидин хва

Асалийрин Асали Мугьаммадалидин хва ва я АсгӀалийрин АсгӀали МухӀаммадгӀалидин хва (; 1955 йисан 31 тӀул, Хъулидар, Рутул район, Дагъустандин АССР) — урусатдин экономикадинни жемятдин крархъан, Г.В. Плеханован тӀварунихъ галай Урусатдин экономикадин университетдин «Зегьметдин экономикадин ва социал вилик финин кафедрадин» кьил, экономикадин илимрин духтур, профессор, Урусатдин тӀебиатдин илимрин академиядин член-корреспондент я. «Энтузиаст-Банк» коммерциядин банкунин идарадин кьил я. ЛММФДА-дин шурадик ква. == Уьмуьрдин рехъ == 1984—1986 — Москвани Керч шегьеррин илимдалди ахтармишдай институтра кӀвалахзавай тир; 1987—1988 — Москвадин шегьердин кьилиз тухудай комитетдик квай недай-хъвадай затӀарив, материалривни техникадив таъмин ийидай идарадин кьилин куьмекхъан тир 1988-лагьай йисалай кьулухъ — са шумуд санал ийидай фирмадинни финансринни банкунин тешкилатдин кӀвалахунин кьиле акъвазнавай тир. 1994-лагьай йисалай кьулухъ — Урусатдин тӀебиатдин илимрин академиядин член- корреспондент я. == Муаллимвиле кӀвалах == Асалийрин Асалиди агъадихъ ганвай курсар гузва: * «Зегьметдин экономика»; * «Зегьметдин бегьерлувал (нетижа гун) кьиле тухун»; * «Экономикадин хилера зегьмет тешкил авун ва зегьеметдиз къимет гун»; * «Миллетдин экономика»; * «Стретегиядин план туькӀуьрун»; * «Экономикадин хатасузвал». Хасвал: «Зегьметдин бегьерлувал (нетижа гун) кьиле тухун», «Экономикадин хилера зегьмет тешкил авун ва зегьеметдиз къимет гун», «Экономикадин хатасузвал» кьетӀен курсрин программаяр туькӀуьрнава. Адан илимдин гъилик 17 илимрин кандидат гьазурнава, 1 илимрин духтур. Алай чӀавуз адаз 1 духтурантдиз, 2 аспирантдизни 2 алахъзавадайз регьбервал ийизва. Адав 30 публикация (виридан объем 191,85 п.л.) гва, гьа гьасибдик эхиримжи 5 йисан къене 3 публикация (объем 21,85 п.л.) ква. Категория:Г.В. Плеханован тӀварунихъ галай Урусатдин экономикадин университет Категория:Экономикадин илимрин духтурар Категория:Урусатдин экономикахъанар Категория:Лезги миллетдинни медениятдин федерациядин дережадин автономия Категория:ТӀвар-ван авай лезгияр